Përgjigje

Në vijim të kërkesës suaj, bazuar në nenin 3, pika 2, të ligjit nr. 119/2014 “Për të drejtën e informimit”, i ndryshuar, ju informojmë se Kolegji i Posaçëm i Apelimit nuk zotëron statistika lidhur me ndarjen/ llojin e vendimeve të tij. Për t’u njohur me informacionin e kërkuar, mund të vizitoni faqen zyrtare të Kolegjit në linqet e mëposhtme:

Në këtë link është i publikuar numri i vendime të marra nga Kolegji në total deri në dhjetor të vitit 2023, si dhe numri i vendimeve sipas viteve:

<https://kpa.al/wp-content/uploads/2024/02/Informacion-statistikor-dhjetor-2023-new.pdf>

Në linkun e mëposhtëm janë të publikuara të gjitha vendimet e arsyetuara/ të zbardhura të Kolegjit, të ndara sipas vieteve.

<https://kpa.al/juridiksion-rivleresimi-vendime/>

Për vendimet e marra nga Kolegji, por të pazbardhuara/ të paarsyetuara ende, mund t’i referoheni kalendarit në faqen kryesore, ku me ngjyrë blu, janë të publikuara “njoftimet e vendimeve”, sipas datave në të cilat janë shpallur: <https://kpa.al/>.

Nëpërmjet njoftimeve të vendimeve të publikuara në këtë kalendar mund të informoheni edhe për llojin e vendimmarrjes **(psh: lënie në fuqi, ndryshim vendimi, etj)** sipas periudhës kohore për të cilën jeni i interesuar.

Në këtë link është i publikuar numri i çështjeve të regjistruara në Kolegj në total deri në dhjetor të vitit 2023, si dhe numri i çështjeve sipas viteve:

<https://kpa.al/wp-content/uploads/2024/02/Informacion-statistikor-dhjetor-2023-new.pdf>

Çështjet e regjistruara në Kolegj nga janari 2024 e në vazhdim janë të publikuara në këtë link:

<https://kpa.al/juridiksion-rivleresimi-sipas-viteve/>

Nëpërmjet këtij linku mund të informoheni edhe rreth të dhënave të detajuara për të gjitha çështjet e ankimuara në Kolegj **(psh.: emri i subjektit të rivlerësimit, statusi, data e regjistrimit etj.)**, të cilat janë të klasifikuara sipas viteve.